Diari Oficial de la Generalitat Valenciana


Sumari del DOGV 7712, del 04-02-2016 (2016/237)

Notificació de la sentència dictada en el procediment de divorci contenciós número 1194/2012.
---------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/237


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1194/2012. [2016/237]  
De: Cristina González Restrepo.  
Procurador: Miguel Tena Riera.  
Contra: Luis Alberto George Velásquez,  
Procurador/a: -  
En aquest procediment de divorci, seguit a instàncies de Cristina González Restrepo contra Luis Alberto George Velásquez, s'ha dictat la sentència que, literalment, és com segueix:  
  
«Sentència número 29/2016  
Castelló de la Plana, 15 de gener de 2016  
José Luis Conde-Pumpido García, magistrat jutge de Primera Instància número 7 de Castelló de la Plana, he vist aquestes actuacions de judici de divorci número 1194/2012, promogudes a instàncies de Cristina González Restrepo, representada pel procurador el senyor Tena Riera i defensada per la lletrada la senyora Fabregat Monfort, contra Luis Alberto George Velásquez, en rebel·lia, i en què ha sigut part el ministeri fiscal.  
Dispositiva  
Estime parcialment la demanda formulada pel procurador el senyor Tena Riera, en nom i representació de Cristina González Restrepo, contra Luis Alberto George Velásquez, declare dissolt per divorci el matrimoni dels expressats litigants, amb tots els efectes legals, i adopte les mesures següents:  
1. S'atribueix a la mare la custòdia i l'exercici exclusiu de la pàtria potestat respecte del fill menor comú, K.  
2. No s'estableix cap règim de visites entre el pare i el fill.  
3. El pare abonarà, en concepte de pensió d'aliments per al seu fill, la suma de 150 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
4. Les despeses extraordinàries necessàries que genere el fill seran sufragades per ambdós progenitors al 50 per cent en els termes exposats en el fonament jurídic segon d'aquesta sentència.  
Tot això sense fer un pronunciament exprés de condemna a costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació en el termini de 20 dies.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme.  
Publicació. L'anterior sentència ha sigut llegida i publicada pel jutge que l'ha dictada, mentre estava constituït en audiència pública, en el mateix dia del seu pronunciament, davant del secretari judicial. En done fe.»  
  
I atés que el demandat, Luis Alberto George Velásquez, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 15 de gener de 2016.- El lletrat de l'Administració de Justícia: Pedro Moya Donate.